cyanic-selkie/wikianc huggingface dataset:
Preussiella
ถิ่นกำเนิดของมันคือทางตะวันตกและทางตะวันตกตอนกลาง แอฟริกาเขตร้อน ในประเทศแคเมอรูน กาบอง กานา กินี อ่าวเกาะกินี ไอวอรี่โคสต์ และไลบีเรีย
สปีชีส์ในสกุล ได้แก่:
เคซี มัสเกรฟส์
เคซี ลี มัสเกรฟส์ (Kacey Lee Musgraves เกิด 21 สิงหาคม ค.ศ. 1988)   เป็นนักร้องชาวอเมริกัน เธอออกอัลบั้มเพลงด้วยตนเอง 3 อัลบั้ม  ก่อนปรากฏในรายการแนชวิลล์สตาร์ ฤดูกาลที่ห้า ออกอากาศทางช่องยูเอสเอเน็ตเวิร์ก เมื่อ ค.ศ. 2007 โดยเธอได้ที่เจ็ดในการแข่งขัน เธอเซ็นสัญญากับสังกัดเมอร์คิวรีแนชวิลล์ใน ค.ศ. 2012 และออกอัลบั้มในสังกัด 2 อัลบั้ม ได้แก่ เซมเทรเลอร์ดิฟเฟอเรนต์พาร์ก (2013) และ เพเจินต์แมทีเรียล (2015)
อ้างอิง
1988
ภาษาเชก-วอง
ภาษาเชก-วอง (Cheq Wong language) หรือภาษาเชวองมีผู้พูดประมาณ 660 คน (พ.ศ. 2546) ทางใต้ของรัฐปาหัง ประเทศมาเลเซีย จัดอยู่ในตระกูลภาษาออสโตรเอเชียติก กลุ่มภาษามอญ-เขมร สาขาอัสลี ผู้พูดภาษานี้กำลังเพิ่มขึ้น
ยุทธศิลป์
ในวิชาทฤษฎีทหาร ยุทธศิลป์ (operational art) คือกระบวนการการประยุกต์การใช้ความคิดของ ผู้บัญชาการรบและฝ่ายเสนาธิการในการวางแผนจากประสบการณ์ ความรู้ และทักษะ เป็นตัวเชื่อมสำคัญระหว่างกลยุทธ์ (strategy) กับยุทธวิธี (tactics) โดยทั่วไปแล้วเป็นการใช้วิจารณญาณของผู้บัญชาการรบ โดยอาศัยประสบการณ์ การศึกษาข้อมูล การตกลงตัดสินใจ คณะฝ่ายเสนาธิการ และผู้มีความรู้เกี่ยวกับการยุทธ์ที่จะเกิดขึ้น ยุทธศิลป์ประกอบด้วยปัจจัยทางยุทธการสี่ประการ ได้แก่ เวลา พื้นที่ กำลัง และจุดประสงค์
ในหลักนิยมทางทหารของกองทัพสหรัฐ ได้ระบุว่า "ยุทธศิลป์เปรียบเสมือนการใช้กำลังทหารเพื่อให้บรรลุวัตถุประสงค์ทางยุทธศาสตร์หรือทางยุทธการด้วยการวางแผนแบบ การจัดองค์กร การประสานเชื่อมต่อ และการดำเนินการทางยุทธศาสตร์ ด้วยการทำสงคราม ด้วยปฏิบัติการทางทหารขนาดใหญ่ และด้วยการยุทธย่อยประกอบกัน ยุทธศิลป์เป็นสิ่งที่แปลความหมายยุทธศาสตร์ของ ผบ.กำลังรบร่วมฯ ออกมาในรูปแบบการวางแผนแบบระดับยุทธการ" และมีอีกคำนิยามคือ "ยุทธศิลป์เป็นส่วนประกอบที่เกี่ยวข้องกับการวางแผน การเตรียมการ การอำนวยการ และการดำรงสภาพกำลังทหารฝ่ายตนและฝ่ายเดียวกัน เพื่อให้บรรลุวัตถุประสงค์ทางยุทธการหรือทางยุทธศาสตร์ในเขตสงครามที่กำหนดให้ โดยการใช้ปฏิบัติการทางทหารขนาดใหญ่จนถึงการทำสงคราม"
องค์ประกอบของยุทธศิลป์มีขอบเขตกว้างมากและยังไม่มีการกำหนดตายตัว แต่เป็นที่ยอมรับว่ายุทธศิลป์มีความเกี่ยวพันกับทุกเรื่องที่เอื้ออำนวยให้สัมฤทธิ์เป้าหมายทางยุทธการทั้งทางตรงและทางอ้อม ซึ่งประกอบด้วยปัจจัยทางยุทธการ หน้าที่ทางยุทธการ, หลักการสงคราม องค์ประกอบของสงครามระดับยุทธการ วิธีใช้กำลังรบ การวางแผนและฝึกทางยุทธการ และภาวะผู้นำ
เทศกาลกิอง
เทศกาลกิอง (祇園祭) เป็นเทศกาลที่โดดเด่นของญี่ปุ่นอย่างหนึ่งในเกียวโต ในเทศกาลนี้เริ่มต้นกันมาตั้งแต่ต้นเดือนกรกฎาคม มีลักษณะเป็นการเฉลิมฉลองโดยจัดการปิดถนนและมีร้านค้าขายกับอาหารมากมายมาวางขายเพื่อดึงดูดลูกค้ากัน วัยรุ่นสาวหนุ่ม รวมถึงดาราดัง ๆ ของญี่ปุ่นมักพูดถึงและอยากใส่ชุดยูกาตะกับรองเท้าเกี๊ยะมาเดินเล่นถือได้ว่าเป็นเทศกาลส่งท้ายหน้าร้อนที่เกียวโตที่น่าสนใจมากเลยทีเดียว
ประวัติ
เมื่อสมัยศตวรรษที่ 869 ที่เกียวโตเคยเกิดโรคระบาดครั้งใหญ่ ผู้คนล้มตายมากมายเป็นจำนวนมากประชาชนแถบเกียวโตไม่มีที่พึ่งทางใจ จึงจัดขบวนแห่บูชาเทพเจ้าในลัทธิชินโตและมีการปล่อยสิ่งที่เรียกว่าโฮโกะและยามะลงสู่แม่น้ำด้วย หลังจากนั้นโรคระบาดที่ว่าก็หายไป เทศกาลดังกล่าวก็เลยยังถูกจัดขึ้นเพื่อฉลองเป็นประจำทุกปีมาจนถึงปัจจุบัน
ดุสิต รังคสิริ
ประวัติ
นายดุสิต รังคสิริ เกิดเมื่อวันที่ 4 กุมภาพันธ์ พ.ศ. 2484 เป็นบุตรของนายสถิตย์ กับ คุณหญิงบัวเขียว รังคสิริ (ธิดาพ่อเจ้าเผือก แม่เจ้าสุคันธา ไชยประวัติ) สืบเชื้อสายมาจากเจ้าผู้ครองนครแพร่ สำเร็จการศึกษาระดับปริญญาตรี สาขาเศรษฐศาสตร์ จาก มหาวิทยาลัยยูทาห์ สมรสกับนางดาราพรรณ รังคสิริ มีบุตร-ธิดา 3 คน คือ พันตำรวจเอกวัลลิพผล รังคศิริ, นางอุบลพรรณ สมบูรณ์ศิริ และ นางสาวดุสิดารา รังคสิริ
การทำงาน
ดุสิต ประกอบอาชีพนักธุรกิจ ด้านสัมปทานไม้หมอนรถไฟ และไม้สำหรับสร้างสะพานรถไฟ และธุรกิจตัวแทนจำหน่ายน้ำมันสามทหาร (การปิโตรเลียมแห่งประเทศไทย ในปัจจุบัน) ในนาม ห้างหุ้นส่วนจำกัดดุสิตพาณิชย์
งานการเมือง
ดุสิต เคยเป็นสมาชิกสภาจังหวัด ใน พ.ศ. 2518 ถึง พ.ศ. 2522 ต่อมาลงรับสมัครเลือกตั้งสมาชิกสภาผู้แทนราษฎรจังหวัดแพร่ ในการเลือกตั้ง พ.ศ. 2522 สังกัดพรรครวมไทย และได้รับเลือกติดต่อกัน จนถึง พ.ศ. 2538 รวม 7 สมัย
ดุสิต ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงอุตสาหกรรม เมื่อ พ.ศ. 2531 ในรัฐบาลพลเอกชาติชาย ชุณหะวัณ
สมาชิกสภาผู้แทนราษฎร
ดุสิต รังคสิริ ได้รับการเลือกตั้งเป็นสมาชิกสภาผู้แทนราษฎรมาแล้ว 7 สมัย คือ
ถึงแก่อนิจกรรม
ดุสิต รังคสิริ ถึงแก่อนิจกรรม เมื่อวันที่ 8 พฤศจิกายน พ.ศ. 2563 สิริอายุรวม 79 ปี มีพิธีพระราชทานเพลิงศพเมื่อวันที่ 14 พฤศจิกายน พ.ศ. 2563 ณ วัดมกุฏกษัตริยารามราชวรวิหาร
เฮอร์คิวเลเนียม
เฮอร์คิวเลเนียม (Herculaneum) คือเมืองโรมันโบราณที่ตั้งอยู่ในบริเวณที่เรียกว่าแอร์โกลาโนในปัจจุบันของประเทศอิตาลี “เฮอร์คิวเลเนียม” ได้รับการขึ้นทะเบียนเป็นมรดกโลกโดยองค์การยูเนสโกเมื่อปี ค.ศ. 1997
เฮอร์คิวเลเนียมมีชื่อเสียงเพราะเป็นเมืองที่หายไปพร้อมกับเมืองปอมเปอี, สตาเบีย (Stabiae) และโอโพลอนทิส (Oplontis) เมื่อภูเขาไฟวิสุเวียสเริ่มประทุระเบิดขึ้นเมื่อวันที่24 สิงหาคม ค.ศ. 79 เฮอร์คิวเลเนียมถูกฝังอยู่ภายใต้หินอัคนีภูเขาไฟ (pyroclastic) ที่แข็งตัวเป็นหินทัฟฟ์ (tuff) ตั้งแต่พบเมืองในปี ค.ศ. 1981 ก็ได้มีการขุดค้นพบโครงกระดูกจำนวน 150 โครง เฮอร์คิวเลเนียมเป็นเมืองที่มีขนาดเล็กกว่าปอมเปอี แต่ผู้อยู่อาศัยมีฐานะที่ดีกว่า
ยุคเพอร์เมียน
ยุคเพอร์เมียน (permian) เป็นยุคสุดท้ายในมหายุคพาลีโอโซอิก อยู่ระหว่าง 299±0.5 ล้านปีมาแล้วถึง 251±0.16 ล้านปีมาแล้วมีสัตว์เลื้อยคลานและสัตว์ครึ่งบกครึ่งน้ำอยู่มากมาย พืชตระกูลสน เฟิร์นมีมากในช่วงนี้ สัตว์เลื้อยคลานในช่วงนี้คล้ายคลึงกับไดโนเสาร์ แต่เกิดการสูญพันธ์ช่วงปลายยุค ซึ่งเป็นการสูญพันธ์ครั้งใหญ่ที่สุดที่พบบนโลก สิ่งมีชีวิตบนโลกได้สูญพันธ์ไปถึง 96-97% สัตว์ที่อาศัยอยู่ในยุคเพอร์เมียนก็จะมี temnospondyli, lepospondyli และ batrachosaurs.
กล้องถ่ายภาพ
กล้องถ่ายภาพ หรือ กล้องถ่ายรูป เป็นเหมือนกล่องทึบแสง ที่ทำหน้าที่รับแสงในปริมาณที่เหมาะสมเพื่อใช้ในการสร้างภาพ กลไกและชิ้นส่วนต่าง ๆ ของกล้องทำงานสัมพันธ์กันในการที่จะควบคุมปริมาณแสงไปยังหน่วยรับภาพอย่างถูกต้องแม่นยำ อีกทั้งยังควบคุมความคมชัดของภาพ ตลอดจนอำนวยความสะดวกต่าง ๆ ในการบันทึกภาพ
ความหมายของการถ่ายภาพ มี 2 ประเด็น คือ
1. เชิงวิทยาศาสตร์ หมายถึง  การทำปฏิกิริยาระหว่างวัสดุไวแสงกับแสง
2. เชิงศิลปะ หมายถึง  การวาดภาพด้วยแสงและเงารวมทั้งการผสมสีเพื่อถ่ายทอดความหมาย ความรู้สึก อารมณ์ หรือทัศนคติ
สรุป : การถ่ายภาพ คือ การสร้างภาพเพื่อสื่อความหมาย ความรู้สึก อารมณ์ รวมทั้งทัศนคติ โดยใช้กระบวนการที่ปล่อยให้แสงสว่างสะท้อนมาจากวัตถุผ่านเข้าไปกระทบกับวัตถุไวแสง แล้วจึงนำวัตถุไวแสงไปผ่านกระบวนการสร้างภาพให้ปรากฏ
Prismatocarpus
Prismatocarpus เป็นสกุลของพืชดอกที่อยู่ในวงศ์ Campanulaceae.
สปีชีส์ในสกุล ได้แก่:
มหาวิทยาลัยจุงอัง
มหาวิทยาลัยจุงอัง (중앙대학교; Chung-Ang University; อักษรย่อ: CAU) เป็นสถาบันการศึกษาเอกชน ซึ่งมีที่ตั้งมากกว่าสองวิทยาเขต ทั้งในโซล และนครอันซ็อง สถาบันแห่งนี้ได้ก่อตั้งขึ้นภายหลังจากการปลดปล่อยจากการปกครองอาณานิคมของญี่ปุ่น เพื่อประโยชน์ของประเทศชาติและความก้าวหน้าทางอารยธรรม ด้วยปรัชญาการศึกษาด้านความซื่อสัตย์และความยุติธรรม ภายใต้การดูแลของ ดร.อิม ยองซิน และเป็นแห่งแรกในเกาหลีใต้ที่นำเสนอในหลักสูตรเภสัชศาสตร์, บริหารธุรกิจ, สื่อสารมวลชน, การโฆษณาและการประชาสัมพันธ์, การถ่ายภาพ และการละครกับภาพยนตร์ศึกษา โดยมหาวิทยาลัยแห่งนี้มีชื่อเสียงในด้านเภสัชศาสตร์, สื่อและศิลปะ จากการวิเคราะห์เมื่อไม่นานมานี้ คณะสื่อสารมวลชนในมหาวิทยาลัยจุงอัง มีการผลิตนักข่าวเป็นจำนวนมากที่สุดในตำแหน่งผู้บริหารในองค์กรสื่อที่สำคัญ ในขณะที่สาขาการโฆษณาและการประชาสัมพันธ์มีการผลิตตัวแทนโฆษณาเป็นจำนวนมากที่สุดจากมหาวิทยาลัยที่มีอยู่ทั้งหมดในประเทศ หลักสูตรปริญญาโทที่นำเสนอโดยมหาวิทยาลัยจุงอังประกอบด้วย บริหารธุรกิจมหาบัณฑิต, คณะนิติศาสตร์ และคณะแพทยศาสตร์ ใน ค.ศ. 2008 ดูซัน ซึ่งเป็นองค์กรระดับโลก ได้ทำการรวมเข้าในฐานะที่เป็นสถาบันการศึกษาแห่งหนึ่ง และโครงการมหาวิทยาลัยจุงอัง 2018+ ได้กำหนดภายใต้แผนพัฒนาใหม่ ด้วยวัตถุประสงค์สำหรับการปลูกฝังความรู้ในระดับโลก และสร้างความสามารถทางวิชาการเพื่อให้บรรลุการจัดอันดับ 100 มหาวิทยาลัยที่มีชื่อเสียงในระดับสากลภายในปี ค.ศ. 2018
ในฐานะหนึ่งในมหาวิทยาลัยที่มีชื่อเสียงมากที่สุดของประเทศ มหาวิทยาลัยจุงอังเป็นที่รู้จักโดยเฉพาะอย่างยิ่งในคณะเภสัชศาสตร์, การละคร, ภาพยนตร์, การออกแบบ และศิลปศาสตร์ ปัจจุบันมหาวิทยาลัยจุงอังมีดูซันคอร์ปอเรชันเป็นเจ้าของ
การกระทำทารุณต่อเด็ก
การกระทำทารุณต่อเด็ก หรือการทารุณกรรมเด็ก หมายรวมถึงการกระทำใดๆ ที่เป็นการล่วงละเมิดสิทธิส่วนบุคคล ทั้งทางกาย (physical) จิตใจ (emotional) และทางเพศ (sexual) ต่อเด็ก รวมถึงการละเลย (neglect) ด้วย
การยึดครองหมู่เกาะแชเนิลของเยอรมนี
หมู่เกาะแชเนิลเป็นเขตยึดครองโดยกองกำลังนาซีเยอรมันจากส่วนใหญ่ของสงครามโลกครั้งที่สอง ตั้งแต่ 30 มิถุนายน ค.ศ. 1940 จนกระทั่งได้รับการปลดปล่อยเมื่อวันที่ 9 พฤษภาคม ค.ศ. 1945 เขตเจ้าพนักงานศาลเจอร์ซีย์(Bailiwick of Jersey)และเขตเจ้าพนักงานศาลเกิร์นซีย์(Bailiwick of Guernsey)ทั้งสองเกาะเป็นบริติชคราวน์ดีเพนเดนซีซึ่งเป็นดินแดนภายใต้อธิปไตยของสหราชอาณาจักรในช่องแคบทะเลอังกฤษ ใกล้กับชายฝั่งนอร์ม็องดี หมู่เกาะแชเนิลเป็นเพียงส่วนหนึ่งของหมู่เกาะอังกฤษที่ถูกยึดครองโดยกองทัพเวร์มัคท์(กองกำลังติดอาวุธเยอรมัน)ในช่วงสงคราม
ด้วยความคาดหวังว่าจะมีชัยชนะเหนืออังกฤษอย่างรวดเร็ว ผู้ยึดครองได้ทำการทดสอบโดยใช้วิธีการเข้าประชิดที่นุ่มนวลมากที่ได้กำหนดธีมจากห้าปีถัดไป ผู้มีอำนาจบนเกาะได้มีทัศนคติที่คล้ายคลึงกันทำให้ถูกกล่าวหาว่าได้ให้ความร่วมมือ อย่างไรก็ตามเมื่อเวลาผ่านไปสถานการณ์ได้เลวร้ายลงเรื่อยๆจนกระทั่งได้จบลงด้วยความอดอยากทั้งสองเกาะที่ยึดครองและผู้ยึดครองในช่วงฤดูหนาว ค.ศ. 1944-45
Epizoanthus
Epizoanthus เป็นสกุลของปะการังที่อยู่ในวงศ์ Epizoanthidae.
สกุลมี การกระจายทั่วโลก
สปีชีส์ในสกุล ได้แก่:
พญาแร้ง
พญาแร้ง เป็นนกจำพวกอีแร้งชนิดหนึ่ง จัดเป็นอีแร้งขนาดใหญ่ และเป็นนกเพียงชนิดเดียวที่อยู่ในสกุล Sarcogyps
ลักษณะ
มีขนาดลำตัวโตเต็มที่ประมาณ 76–80 เซนติเมตร น้ำหนักประมาณ 3.5–6.3 กิโลกรัม ระยะระหว่างปลายปีก 2 ข้างกว้าง 1.99–2.6 เมตร ตัวผู้และตัวเมียมีลักษณะคล้ายกัน เมื่อโตเต็มที่หัวและคอเปลือยมีสีแดงถึงส้ม เท้ามีสีแดง ขนตามลำตัวสีดำ ปีกมีแถบสีขาว–เทาขน ที่หน้าอกและโคนขามีสีขาว ที่คอมีสีขาวขึ้นโดยรอบมองดูคล้ายสวมพวงมาลัย ตัวที่ยังไม่โตเต็มที่ ขนบริเวณหัวและอกมีสีขาว ปีกสีน้ำตาล
การกระจายพันธุ์
พบในทวีปเอเชีย พบมากในภูมิภาคเอเชียใต้, จีน, พม่า จนถึงภูมิภาคอินโดจีน สำหรับในประเทศไทยในอดีตพบอยู่เกือบทุกภาคยกเว้นภาคอีสานและภาคตะวันออก แต่ในปัจจุบันพบเห็นได้ยากมากแล้ว และไม่มีรายงานพบมานานกว่า 2 ทศวรรษ คาดว่าสูญพันธ์ไปจากประเทศไทยแล้ว หลังจากพญาแร้งฝูงสุดท้ายในเขตรักษาพันธุ์สัตว์ป่าห้วยขาแข้ง ตายจากยาฆ่าแมลงที่พรานล่าสัตว์ป่า ใช้เป็นยาเบื่อใส่ไว้ในซากเก้ง หวังจะว่าเบื่อเสือโคร่ง ในเดือนกุมภาพันธ์ พ.ศ. 2535 เหตุการณ์ครั้งนั้นทำให้พญาแร้งในป่าห้วยขาแข้ง ตายไปนับสิบตัว ทำให้พญาแร้งลดจำนวนลงและไม่พบในป่าห้วยขาแข้งอีกเลยในปัจจุบัน แต่ประเทศไทยกำลังมีโครงการเพาะขยายพันธ์พญาแร้งในกรงเลี้ยงเพื่อนำกับสู่ธรรมชาติของไทย ที่สวนสัตว์นครราชสีมา และสถานีเพาะเลี้ยงสัตว์ป่าห้วยขาแข้ง จังหวัดอุทัยธานี
ในอดีตมีพญาแร้งมีการกระจายพันธุ์ในกลุ่มประเทศเอเชียใต้และเอเชียตะวันออกเฉียงใต้ ในช่วงเวลาหลายสิบปีที่ผ่านมาพญาแร้งมีจำนวนลดลงมากในทั้ง 2 กลุ่มประเทศ ในประเทศเนปาลเป็นนกที่พบน้อย ประมาณ 200–400 ตัว มีการกระจายตัวทั่วไปในประเทศอินเดีย แต่มีแนวโน้มลดลงบางพื้นที่พบน้อยมากจนไม่พบเลย เช่น บางพื้นที่ในรัฐคุชราต และหลายรัฐทางตะวันออกเฉียงเหนือ พบปานกลางในพื้นที่ทางทิศตะวันตกของเชิงเขาหิมาลัย พบยากในประเทศบังกลาเทศ ภูฏาน พม่า ในลาว เดิมพบได้ทั่วไป ปัจจุบันพบเห็นเป็นครั้งคราวคาดว่าเป็นกลุ่มประชากรเดียวกับที่พบในกัมพูชา ในเวียดนาม เดิมพบมากในพื้นที่ภาคกลาง ปัจจุบันพบน้อยเป็นครั้งคราว คาดว่าเป็นกลุ่มประชากรเดียวกับที่พบในกัมพูชา ในกัมพูชา เดิมพบได้ทั่วไป ปัจจุบันพบได้น้อยและจำกัดพื้นที่เฉพาะทางตอนเหนือและตะวันออก ในมาเลเซีย เดิมพบมากในพื้นที่ทางภาคเหนือ ปัจจุบันไม่พบ พื้นที่จีนตอนใต้ไม่พบพญาแร้งตั้งแต่ช่วง พ.ศ. 2503–2512 ในประเทศไทยเข้าใกล้สถานภาพสูญพันธุ์
พฤติกรรมและการขยายพันธุ์
ไม่ชอบอยู่รวมกันเป็นฝูงใหญ่เหมือนอีแร้งชนิดอื่น ๆ แต่จะบินลงมากินซากสัตว์ตาย ก่อนอีแร้งชนิดอื่น ๆ ที่มีลำดับทางสังคมต่ำกว่า คือ อีแร้งเทาหลังขาว พญาแร้งหากินอยู่ตามที่โล่งแจ้ง โดยบินร่อนเป็นวงกลมบนท้องฟ้าระดับสูง มีสายตาไว สามารถร่อนกลางอากาศอยู่นานนับชั่วโมง โดยไม่ต้องกระพือปีกเลย กินซากสัตว์เน่าตายตามพื้นดิน โดยร่อนบินหาอาหารกลางอากาศ เมื่อพบจึงบินลงมาจิกกิน
มีฤดูผสมพันธุ์ในช่วงเดือนธันวาคม–เมษายน ทำรังด้วยกิ่งไม้ขัดสานกันอย่างไม่เป็นระเบียบ แล้วใช้ใบไม้รองพื้น มักทำรังอยู่บนต้นไม้ใหญ่ใกล้กับชุมชนของมนุษย์ วางไข่ครั้งละ 1 ฟอง ทั้งตัวผู้และตัวเมียต่างช่วยกันฟักไข่ และใช้รังเดิมวางไข่ในปีถัดไป
เพื่อนซื่อ ชื่อ มาริ
เนื้อเรื่อง
ภาพยนตร์เรื่องนี้ถูกดัดแปลงมาจากหนังสือ "Yamakoshi-mura no Mari to Sanbiki no Koinu" ต่อจากนั้นก็ได้มีการทำนิยายภาพชื่อ " Mari and the Three Puppies of Yamakoshi" และถูกนำมาสร้างเป็นภาพยนตร์ในเวลาต่อมา
ภาพยนตร์เรื่องนี้ถูกสร้างจากเค้าโครงเรื่องจริงของเหตุการณ์แผ่นดินไหวในชูเอ็ตสึ พ.ศ. 2547 กล่าวถึงการรอดชีวิตอย่างปาฏิหาริย์ของแม่สุนัขและลูกของมันเป็นเวลา 16 วันในหมู่บ้านที่ผู้คนอพยพออกไป แผ่นดินไหววัดความรุนแรงได้ถึงชินโดะระดับ7 เมืองยามาโกชิซึ่งมีชื่อเสียงอย่างมากในเรื่องการชนวัวได้รับความเสียหายอย่างรุนแรงจากแผ่นดินไหว หลังจากเกิดแผ่นดินไหวผู้คนถูกอพยพออกไปเพื่อความปลอดภัย เหลือแต่เพียงมาริและลูกของมันอีก 3 ตัว
วัดราษฎร์เจริญ (จังหวัดสุราษฎร์ธานี)
วัดราษฎร์เจริญ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเกาะพะงัน อำเภอเกาะพะงัน จังหวัดสุราษฎร์ธานี
วัดราษฎร์เจริญตั้งวัดเมื่อ พ.ศ. 2426 ได้รับพระราชทานวิสุงคามสีมาเมื่อ พ.ศ. 2493 ต่อมาวัดมีเกจิอาจารย์ คือ พระครูวิบูลทีปรัต (พร้อม ธมฺมทินฺโน) ชาวเกาะพะงันได้นิมนต์ท่านจากวัดคงคาราม มาเป็นเจ้าอาวาสวัดราษฎร์เจริญ และพระเกจิอีกท่าน คือ พระครูสุภัทรธรรมาภิรม (หลวงพ่อหลบ) ดำรงตำแหน่งเจ้าอาวาสในปี พ.ศ. 2510 ท่านสร้างเมรุและศาลาพักศพเพื่อเป็นสาธารณประโยชน์ประกอบพิธีกรรมทางศาสนา
โดรายากิ
โดรายากิ เป็นขนมหวานของญี่ปุ่น โดยลักษณะเป็นแพนเค้กสองชิ้นประกบกันและสอดไส้ถั่วแดงกวน โดรายากิส่วนใหญ่ทำมาจากแป้งสาลีผสมกับเนย ไข่ และนมสด และนำส่วนผสมมาทอดเป็นแผ่นคล้ายแพนเค้ก เมื่อทอดจนสุกเหลืองจะนำมาประกบกัน 2 แผ่น โดยสอดไส้ถั่วแดงกวนน้ำตาลไว้ตรงกลาง ซึ่งลักษณะคล้ายกับอิมางาวายากิ เพียงแต่ว่าไส้ของโดรายากิจะถูกประกบด้วยขนม 2 แผ่น แต่ไส้อิมางาวายากิจะสอดไส้ข้างในตัวขนม
แต่เดิมตัวขนมจะมีเพียงชั้นเดียว ส่วนแบบที่เห็นในปัจจุบันถูกทำขึ้นเมื่อ ค.ศ. 1914
ซามะ
ภูมิศาสตร์
ซามะตั้งอยู่ตอนกลางของจังหวัดคานางาวะ พื้นที่ส่วนใหญ่เป็นที่ราบเรียบ มีเนินเขาประปราย มีแม่น้ำซางามิ แม่น้ำเมกูชิริ และแม่น้ำฮาโตะไหลผ่าน
โดรายากิ
คำว่า โดระ ในภาษาญี่ปุ่นจะแปลว่า ฆ้อง ซึ่งมาจากลักษณะของตัวขนมที่คล้ายกับฆ้อง
ชื่อเรียกอื่น ๆ
ในเขตคันไซเช่นโอซากะหรือนาระจะเรียกว่า มิกาซะ (三笠) ซึ่งเดิมแปลได้ว่าหมวกฟางสามใบ
ในวัฒนธรรมร่วมสมัย
ตัวละครในมังงะและอนิเมะชื่อโดราเอมอนชอบรับประทานโดรายากิมากและมักจะมีฉากที่โดราเอมอนกำลังรับประทานโดรายากิอยู่บ่อย ๆ ซึ่งทำให้ขนมโดรายากิเป็นที่รู้จักกันมากขึ้น
วัดโพธิ์ประทับช้าง
วัดโพธิ์ประทับช้าง วัดราษฎร์ในสังกัดคณะสงฆ์ มหานิกาย ตั้งอยู่ที่ ตำบลโพธิ์ประทับช้าง อำเภอโพธิ์ประทับช้าง จังหวัดพิจิตร
วัดโพธิ์ประทับช้างปรากฏหลักฐานใน พระราชพงศาวดารกรุงศรีอยุธยาฉบับพระราชหัตถเลขา สร้างขึ้นเมื่อ พ.ศ. 2242–2244 ในสมัยกรุงศรีอยุธยาตอนปลาย ช่วงรัชสมัย สมเด็จพระสรรเพชญ์ที่ 8 หรือ สมเด็จพระเจ้าเสือ บริเวณสถานที่ประสูติของพระองค์ ต่อมาวัดได้ถูกทิ้งร้างไปจากนั้นจึงได้มีการฟื้นฟูวัดขึ้นมาอีกครั้งหนึ่งและพัฒนามาจนถึงปัจจุบัน
ภายในวัดมี หลวงพ่อโต หรือ หลวงพ่อยิ้ม อายุกว่า 300 ปีซึ่งชาวบ้านแถบนั้นให้ความเคารพนับถือเป็นอย่างมากเป็นพระประธานในอุโบสถ มีอุโบสถหลังเก่าของวัดที่อยู่มาตั้งแต่แรกสร้างวัด อุโบสถเป็นอาคารก่ออิฐถือปูน หลังคาเครื่องไม้มุงกระเบื้อง ตั้งอยู่บนฐานไพที มีมุขเด็จด้านหน้าและด้านหลัง ประตูตกแต่งสวยงามด้วยซุ้มยอดบุษบก นอกกำแพงแก้วด้านทิศใต้ มีเจดีย์รายอีก 1 องค์ สันนิษฐานกันว่าเป็นตำหนักพระเจ้าเสือ นอกจากนี้ยังมีศาลซึ่งประดิษฐานพระบรมรูปของสมเด็จพระเจ้าเสือ และรูปปั้นของพันท้ายนรสิงห์
โตโยต้า ลีกคัพ 2558
ฟุตบอลไทยลีกคัพ "โตโยต้า ลีกคัพ 2558" เป็นการแข่งขันฟุตบอลถ้วยอาชีพของประเทศไทย ลำดับรองลงมาจากฟุตบอลไทยคม เอฟเอคัพ ภายใต้การจัดการของสมาคมฟุตบอลแห่งประเทศไทย ร่วมมือกับ บริษัทไทยพรีเมียร์ลีก และ การกีฬาแห่งประเทศไทย โดยมี บริษัทโตโยต้า มอเตอร์ ประเทศไทย(จำกัด) เป็นผู้ให้การสนับสนุนหลัก
เริ่มการแข่งขันรอบเพลย์ออฟตั้งแต่วันที่ 31 มกราคม ไปจนถึงรอบชิงชนะเลิศ ที่ สนามศุภชลาศัย
สโมสรที่คว้าแชมป์โตโยต้า ลีกคัพ 2558 จะได้ลงเล่นในโตโยต้า พรีเมียร์คัพ 2015 ซึ่งจะพบกับสโมสรจากประเทศญี่ปุ่น และแม่โขงคลับแชมเปียนชิพ 2015 พบกับตัวแทนสโมสรในแถบลุ่มแม่น้ำโขง
ระบบการแข่งขัน
ทำการจับสลากวันที่ 26 มกราคม พ.ศ. 2558 ทำการจับสลากวันที่ 10 มีนาคม พ.ศ. 2558 ทำการจับสลากวันที่ 22 เมษายน พ.ศ. 2558 ทำการจับสลากวันที่ 3 กรกฎาคม พ.ศ. 2558 ทำการจับสลากวันที่ 24 กรกฎาคม พ.ศ. 2558 ทำการจับสลากวันที่ 18 กันยายน พ.ศ. 2558 ทำการแข่งขันที่ สนามศุภชลาศัย
รอบ 64 ทีมสุดท้าย
จับสลากประกบคู่การแข่งขัน (10 มีนาคม 2558) โตโยต้า ลีกคัพ ประจำฤดูกาล 2015 รอบ 64 ทีม (แข่งขันระบบน็อคเอาท์)
รอบ 32 ทีมสุดท้าย
จับสลากประกบคู่การแข่งขัน (22 เมษายน 2558) โตโยต้า ลีก คัพ ประจำฤดูกาลปี 2015 รอบ 32 ทีม (แข่งขันระบบน็อคเอาท์)
รอบ 16 ทีมสุดท้าย
จับสลากประกบคู่การแข่งขัน (3 กรกฎาคม 2558) โตโยต้า ลีก คัพ ประจำฤดูกาลปี 2015 รอบ 16 ทีม (แข่งขันระบบน็อคเอาท์)
รอบ 8 ทีมสุดท้าย
จับสลากประกบคู่การแข่งขัน (24 กรกฎาคม 2558) โตโยต้า ลีก คัพ ประจำฤดูกาลปี 2015 รอบ 8 ทีม (แข่งขันระบบรวมผล 2 นัด)
รอบรองชนะเลิศ
จับสลากประกบคู่การแข่งขัน โตโยต้า ลีก คัพ ประจำฤดูกาลปี 2015 รอบรองชนะเลิศ (แข่งขันระบบรวมผล 2 นัด)
รอบชิงชนะเลิศ
โตโยต้า ลีก คัพ ประจำฤดูกาลปี 2015 รอบชิงชนะเลิศ (สนามศุภชลาศัย)
เครสแจน อีเรกเซิน
เครสแจน แตเนอแมน อีเรกเซิน (Christian Dannemann Eriksen; เกิด 14 กุมภาพันธ์ ค.ศ. 1992) เป็นนักฟุตบอลชาวเดนมาร์ก ปัจจุบันเล่นในตำแหน่งกองกลางตัวรุกให้แก่แมนเชสเตอร์ยูไนเต็ด และทีมชาติเดนมาร์ก เขาลงเล่นให้แก่ทีมชาตินัดแรกในเดือนมีนาคม ค.ศ. 2010 และเป็นผู้เล่นที่อายุน้อยที่สุดในฟุตบอลโลก 2010 ที่ประเทศแอฟริกาใต้
ในปี ค.ศ. 2011 เขาได้รับรางวัลนักฟุตบอลเดนมาร์กแห่งปี, ดัตช์ฟุตบอลทาเลนต์ออฟเดอะเยียร์, อายักซ์ทาเลนต์ออฟเดอะเยียร์ และติดทีมยอดเยี่ยมของฟุตบอลยูโร รุ่นอายุไม่เกิน 21 ปี เขาคว้าแชมป์ลีกของดัตช์กับอายักซ์ ในฤดูกาล 2010–11, 2011–12 และ 2012–13 ก่อนย้ายไปเล่นให้แก่ทอตนัมฮอตสเปอร์ เมื่อเดือนสิงหาคม ค.ศ. 2013 ด้วยค่าตัว 11.5 ล้านยูโร ในฤดูกาล 2013–14 เขาได้รับรางวัลผู้เล่นแห่งปีของสโมสร และในปี ค.ศ. 2015 เขาได้รับรางวัลนักฟุตบอลเดนมาร์กแห่งปี สมัยที่สามติดต่อกัน
ทีมชาติ
เขาได้รับเรียกตัวติดทีมชาติชุดใหญ่ครั้งแรกในเดือนกุมภาพันธ์ ค.ศ. 2010 และลงเล่นนัดแรกในนัดกระชับมิตรพบกับทีมชาติออสเตรียในเดือนถัดมา กลายเป็นผู้เล่นที่อายุน้อยสุดอันดับที่ 4 ที่ติดทีมชาติปีนั้น และยังเป็นผู้เล่นอายุน้อยสุดตอนติดทีมชาติครั้งแรก
วันที่ 28 พฤษภาคม ค.ศ. 2010 มอร์เตน ออลเซน หัวหน้าผู้ฝึกสอน ประกาศว่า เครสแจน อีเรกเซิน จะติดทีมชาติในการแข่งขันฟุตบอลโลก 2010 ที่ประเทศแอฟริกาใต้ และเป็นผู้เล่นอายุน้อยสุดที่ลงแข่งขันฟุตบอลโลกครั้งนั้น เขาลงเล่นไปสองนัด พบกับเนเธอร์แลนด์และญี่ปุ่น ก่อนที่ทีมของเขาจะยุติเส้นทางในรอบแบ่งกลุ่ม
วันที่ 9 กุมภาพันธ์ ค.ศ. 2011 เขาได้รับตำแหน่งผู้เล่นประจำแมตช์ในนัดที่แพ้อังกฤษ 1–2 และได้รับการชื่นชมจากนักฟุตบอลหลายคน รวมไปถึงแฟรงก์ แลมพาร์ด จากสโมสรฟุตบอลเชลซี, ริโอ เฟอร์ดินานด์ จากแมนเชสเตอร์ยูไนเต็ด (ผ่านทางทวิตเตอร์), และโค้ชของเขา มอร์เตน ออลเซน ต่อมาวันที่ 4 มิถุนายน ค.ศ. 2011 เขาทำประตูแรกในนามทีมชาติ นัดที่ชนะไอซ์แลนด์ 2–0 ในการแข่งขันฟุตบอลยูโร 2012 รอบคัดเลือก เขาเป็นผู้เล่นชาวเดนมาร์กอายุน้อยสุดที่ทำประตูในรอบคัดเลือก โดยน้อยกว่ามีเคล เลาโตรปท ที่ทำได้ในปี ค.ศ. 1983 อยู่ 9 วัน
ฟุตบอลโลก 2018 รอบคัดเลือก
ในการแข่งขันฟุตบอลโลก 2018 รอบคัดเลือก โซนยุโรป มีการจับสลากให้เดนมาร์กอยู่ในกลุ่ม อี โดยมีทีมแข็งอย่างโปแลนด์และโรมาเนีย อีเรกเซิน เป็นผู้เล่นคนหนึ่งที่สำคัญ เขาทำได้ 8 ประตู ช่วยให้เดนมาร์กผ่านเข้ารอบเพลย์ออฟ พบกับสาธารณรัฐไอร์แลนด์ เขาทำแฮตทริก ในนัดที่สองของเพลย์ออฟ เอาชนะไอร์แลนด์ไปได้ 5–1 ช่วยให้เดนมาร์กได้ไปเล่นฟุตบอลโลกที่ประเทศรัสเซีย สรุปแล้ว เขาทำประตูทั้งสองรอบไปทั้งสิ้น 11 ประตู เป็นรองเพียงรอแบร์ต แลวันดอฟสกี (16) และคริสเตียโน โรนัลโด (15) เขาได้รับการชื่นชมจากผู้จัดการทีม เอจ ฮาเรด ที่จัดให้เขาอยู่ใน 10 ผู้เล่นที่ยอดเยี่ยมที่สุดของโลก
ภาวะหัวใจหยุดเต้นในฟุตบอลชิงแชมป์แห่งชาติยุโรป 2020
อีเรกเซินมีชื่อติดทีมชาติเดนมาร์กในการแข่งขันฟุตบอลชิงแชมป์แห่งชาติยุโรป 2020 เมื่อวันที่ 25 พฤษภาคม ค.ศ. 2021 ต่อมาวันที่ 12 มิถุนายน ขณะที่ลงเล่นให้แก่เดนมาร์กในนัดเปิดสนามของรอบแบ่งกลุ่มที่พบกับฟินแลนด์ที่สนามกีฬาพาร์เกินในโคเปนเฮเกน อีเรกเซินล้มลงในนาทีที่ 42 ซึ่งเป็นจังหวะที่เขากำลังจะรับลูกทุ่ม หน่วยแพทย์ฉุกเฉินจึงรีบเข้าสนามทันที โดยมีการนวดหัวใจผายปอดกู้ชีพ (CPR) และกระตุกหัวใจด้วยไฟฟ้าบนสนามก่อนนำตัวอีเรกเซินออกและพักการแข่งขันชั่วคราว หลังจากเหตุการณ์นั้นหนึ่งชั่วโมง เจ้าหน้าที่ยูฟ่าและสมาคมฟุตบอลเดนมาร์ก (DBU) ได้ออกมายืนยันจากโรงพยาบาล Rigshospitalet ว่าอีเรกเซินนั้นรู้สึกตัวแล้ว  เย็นวันนั้น การแข่งขันได้ดำเนินต่อไปและจบลงด้วยชัยชนะ 1–0 ของฟินแลนด์ โดยยูฟ่าเลือกให้อีเรกเซินเป็นผู้เล่นยอดเยี่ยมประจำนัด แคสเปอร์ ยูลมัน ผู้จัดการทีมชาติเดนมาร์ก และ Morten Boesen แพทย์ประจำทีม รู้สึกไม่ดีที่การแข่งขันได้ดำเนินต่อ ในขณะที่เพื่อนร่วมทีมของอีเรกเซินอย่างมาร์ติน เบรทเวต ได้กล่าวว่าการตัดสินใจนี้เป็น "สิ่งที่แย่ที่สุด" พีเตอร์ สไมเกิล บิดาของแคสเปอร์ สไมเกิล ผู้รักษาประตูทีมชาติเดนมาร์ก วิพากษ์วิจารณ์การตัดสินให้แข่งขันต่อว่า การที่ยูฟ่าขู่จะปรับให้เดนมาร์กแพ้ 3–0 หากทีมจะไม่แข่งขันต่อในวันนั้นหรือเลื่อนไปแข่งในวันถัดมา ทำให้ผู้เล่น "ไม่มีทางเลือก" แต่ต้องแข่งขันต่อไป
วันถัดมา Boesen ยืนยันว่าอีเรกเซินประสบภาวะหัวใจหยุดเต้น เหตุการณ์ในครั้งนี้ถูกเปรียบเทียบกับกรณีของฟาบริซ มูอัมบาและ Abdelhak Nouri นักฟุตบอลสองคนที่ล้มลงในสนามคล้ายกับอีเรกเซินและจำเป็นต้องเลิกเล่นฟุตบอล โดยเฉพาะในรายหลังที่สมองได้รับความเสียหายรุนแรง  วันที่ 15 มิถุนายน อีเรกเซินลงรูปของตัวเขาเองในโรงพยาบาล พร้อมกับข้อความสั้น ๆ ว่า "รู้สึกดีขึ้นแล้ว" วันถัดมามีการประกาศว่าเขาได้ติดตั้งอุปกรณ์กระตุ้นหัวใจแบบฝังโดยเป็นการตัดสินใจของ Boesen ที่ว่า "มีความจำเป็นต้องติดตั้งเนื่องจากจังหวะหัวใจถูกรบกวน" อันเนื่องจากหัวใจหยุดเต้น วันที่ 18 มิถุนายน สมาคมฟุตบอลฯ ประกาศว่าอีเรกเซินได้รับการผ่าตัดและออกจากโรงพยาบาลเป็นที่เรียบร้อย เขาได้ไปเยี่ยมเพื่อนร่วมทีมที่เฮลซิงเงอร์ก่อนที่จะกลับบ้านไปหาครอบครัว
สโมสร
อายักซ์
ทอตนัมฮอตสเปอร์
อินเตอร์มิลาน
แมนเชสเตอร์ยูไนเต็ด
บอนนี แม็กคี
บอนนี ลี แม็กคี (Bonnie Leigh McKee เกิด 20 มกราคม ค.ศ. 1984) เป็นนักร้องและนักแต่งเพลงชาวอเมริกัน อัลบั้มแรก ทรับเบิล ออกจำหน่ายในเดือนกันยายน ค.ศ. 2004 ภายใต้สังกัดรีพรีซเรเคิดส์ หลังจากถูกสังกัดยกเลิกสัญญาหลายปีหลังออกจำหน่าย แม็กคีพักงานดนตรีก่อนตั้งตนเป็นนักแต่งเพลง แม็กคีร่วมเขียนซิงเกิล 8 ซิงเกิลที่เคยขึ้นอันดับหนึ่งในสหรัฐอเมริกาหรือสหราชอาณาจักร    ขายได้มากกว่า 30 ล้านซิงเกิลทั่วโลกรวมกัน หลังจากให้ความสำคัญที่การแต่งเพลง แม็กคีออกซิงเกิล "อเมริกันเกิร์ล" ในเดือนกรกฎาคม ค.ศ. 2013 สตูดิโออัลบั้มที่สองมีกำหนดออกจำหน่ายใน ค.ศ. 2015
แม็กคีเป็นที่รู้จักในฐานะนักแต่งเพลงร่วมกับนักร้องป็อป เคที เพร์รี และได้ร่วมเขียนเพลง "แคลิฟอร์เนียเกิลส์" "ทีนเอจดรีม" "ลาสต์ฟรายเดย์ไนต์ (ที.จี.ไอ.เอฟ.)" "พาร์ตออฟมี" "วายด์อะเวก" และ "โรร์" แม็กคียังเขียนเพลง "ไดนาไมต์" ให้กับไทโอ ครูซ กลายเป็นเพลงที่ขายดีเป็นอันดับที่สองของนักร้องชาวอังกฤษในยุคดิจิทัล
อ้างอิง
1984
กรมสนับสนุน กองพลนาวิกโยธิน
กรมสนับสนุน กองพลนาวิกโยธิน (อักษรย่อ: กรม สน.พล.นย.; Marine Service Support Regiment) เป็นหน่วยทหารที่จัดกำลังพลเพื่อให้การช่วยเหลือสนับสนุนหลากแขนงแห่งกองทัพเรือไทย โดยมีผู้บังคับการคนปัจจุบันคือนาวาเอก นิสิต ร่วมพุ่ม
ประวัติ
เมื่อปี พ.ศ. 2560 กองพันแพทย์ กรมสนับสนุน กองพลนาวิกโยธิน ได้เป็นหนึ่งในหน่วยที่เข้าร่วมการปฏิบัติภารกิจความไม่สงบในชายแดนภาคใต้ของประเทศไทย
ส่วนในปี พ.ศ. 2561 กองพันทหารขนส่ง กรมสนับสนุน กองพลนาวิกโยธิน และกองร้อยสนับสนุนการยกพลขึ้นบก กรมสนับสนุน กองพลนาวิกโยธิน ได้ยกพลขึ้นบกที่ตำบลโคกเคียน อำเภอเมืองนราธิวาส จังหวัดนราธิวาส ด้วยเรือหลวงอ่างทอง และเรือหลวงมันกลาง เพื่อผลัดเปลี่ยนกำลังพล
การฝึก
ในปี พ.ศ. 2559 นาวาเอก จรงศักดิ์ แย้มบาน ซึ่งดำรงตำแหน่งผู้บังคับการกรมสนับสนุนในขณะนั้น ได้ให้การต้อนรับเรือพิฆาตเจเอส มัทสึยูกิ (ดีดี-130) ของกองกำลังป้องกันตนเองทางทะเลญี่ปุ่น เพื่อร่วมการฝึกคอบร้าโกลด์ โดยได้ทำการรับส่งกำลังบำรุงที่ฐานทัพเรือสัตหีบ จังหวัดชลบุรี
กรมสนับสนุน กองพลนาวิกโยธิน ยังได้รับการกล่าวถึงในฐานะส่วนหนึ่งของการฝึกเวลากลางคืน ผ่านสื่อมติชน ว่ามีการจัดเต็มแสง สี เสียง ยิ่งกว่าภาพยนตร์สตาร์ วอร์ส
ผู้บังคับบัญชา กรมสนับสนุน กองพลนาวิกโยธิน
รายนามผู้บังคับบัญชา:
กิจกรรมเพื่อสังคม
เดือนกันยายน พ.ศ. 2559 นาวาโท พรหมพิทักษ์ ไหว้พรหม ผู้บังคับกองพันพยาบาล กรมสนับสนุน กองพลนาวิกโยธิน ได้นำคณะเข้าเยี่ยมมูลนิธิสงเคราะห์เด็ก พัทยา พร้อมมอบเงินบริจาค ที่ได้รับจากกำลังพลในสังกัดร่วมสมทบ เพื่อเป็นทุนการศึกษาแก่เด็กวัยเรียน
และในเดือนมิถุนายน พ.ศ. 2561 กรมสนับสนุน กองพลนาวิกโยธิน ได้ร่วมซื้อสับปะรดจากชาวไร่จำนวน 2 ตัน หลังประสบปัญหาผลผลิตล้นตลาด ทำให้ราคาตกต่ำถึงขีดสุด
ชายฝั่งอามาลฟี
ชายฝั่งอามัลฟี (Amalfi Coast; Costiera Amalfitana) เป็นชายฝั่งทางตอนใต้ของคาบสมุทรซอร์เรนตีเน (Sorrentine Peninsula) ของประเทศอิตาลี ที่เริ่มตั้งแต่โปซีตาโนทางตะวันตกไปถึงวิเอตริมาเรทางตะวันออก เมืองที่เรียงรายเป็นระยะ ๆ บนชายฝั่งอามัลฟีก็รวมทั้งวีเอตรีซุลมาเร, เชตารา, มาโยรี, มีโนรี, ราเวลโล, สกาลา, อาตรานี, อามัลฟี, กอนกาเดย์มารีนี, ฟูโรเร, ปรายาโน และโปซีตาโน
ชายฝั่งอามัลฟีมีชื่อเสียงว่าเป็นชายฝั่งที่เป็น rugged terrain, มีทิวทัศน์ที่สวยงาม และเมืองที่งามเหมือนรูปถ่าย "ชายฝั่งอามัลฟี" ได้รับการขึ้นทะเบียนเป็นมรดกโลกโดยองค์การยูเนสโกเมื่อปี ค.ศ. 1997
ชายฝั่งใช้เป็นฉากในภาพยนตร์เรื่อง "นายไปรษณีย์" (Positano) ในปี ค.ศ. 1953 จากนวนิยายที่เขียนโดยนักเขียนอเมริกันผู้มีชื่อเสียง จอห์น สไตน์เบ็ก (John Steinbeck)
ดาวเทียมโคบี
ดาวเทียมโคบี (Cosmic Background Explorer ; คำย่อ COBE) ขึ้นสู่อวกาศไปโคจรรอบโลกเมื่อ ค.ศ. 1989 (พ.ศ. 2532) หน้าที่หลักคือตรวจสอบความอบอุ่นที่ยังหลงเหลืออยู่จากการเกิดบิกแบงซึ่งเรียกว่า อุณหภูมิพื้นหลังของอวกาศ ดาวเทียมโคบีได้ทำแผนที่อุณหภูมิท้องฟ้าทั้งหมดแล้วพบความแตกต่างน้อยมากคล้ายกับคลื่นน้ำ ดาวเทียมโคบีได้ตรวจสอบอุณหภูมิย้อนกลับไปถึงครึ่งล้านปีหลังบิกแบง การเปลี่ยนแปลงอุณหภูมิเพียงเล็กน้อยของท้องฟ้า แสดงว่าเอกภพมีอุณหภูมิไม่สม่ำเสมอเมื่อตอนที่มีอายุได้ครึ่งล้านปี เมื่อเอกภพเริ่มไม่ราบเรียบและอุณหภูมิไม่สม่ำเสมอแล้ว สสารก็เกาะกลุ่มกันเป็นก้อนๆ
พระสนมเจ้า
พระสนมเจ้าสิ้นพระชนม์เมื่อ 88 ปีก่อนคริสตกาล (พ.ศ. 455) หลังจากที่พระโอรสคือองค์ชาย หลิวฝูหลิง ขึ้นสืบราชบัลลังก์เป็นจักรพรรดิฮั่นเจาแล้วได้สถาปนาพระราชมารดาที่สิ้นพระชนม์ไปแล้วขึ้นเป็นไทเฮาหรือพระพันปีหลวง พร้อมกับสถาปนาพระสุสานให้ชื่อว่า หยุนหลิง (云陵)
-113 -88
พระเจ้าฉินฮุ่ยเหวิน
พระเจ้าฉินฮุ่ยเหวิน (秦惠文王; 356 - 311 ปีก่อนคริสตกาล) เป็นกษัตริย์แห่ง รัฐฉิน ระหว่าง 338 ถึง 311 ปีก่อนคริสตกาล ระหว่าง ยุครณรัฐ ใน ประวัติศาสตร์จีน และเป็นบรรพชนของ จิ๋นซีฮ่องเต้ พระองค์เป็นกษัตริย์องค์แรกของรัฐฉินที่ใช้สรรพนามว่า "หวัง" หรือ "อ๋อง" (王; กษัตริย์) แทน "กง" (公; พระยา)
สมบูรณ์ จีระมะกร
นายสมบูรณ์ จีระมะกร (7 กันยายน พ.ศ. 2471 – 20 กันยายน พ.ศ. 2562) อดีตกรรมการที่ปรึกษาพรรคประชาธิปัตย์ อดีตรัฐมนตรีช่วยว่าการกระทรวงอุตสาหกรรมและ อดีตสมาชิกสภาผู้แทนราษฎรจังหวัดนครราชสีมา 3 สมัย
ประวัติ
นายสมบูรณ์ จีระมะกร เกิดเมื่อวันที่ 7 กันยายน พ.ศ. 2471 เป็นบุตรของขุนอักษรสิทธิวินัย กับ นางทองมา จีระมะกร สำเร็จการศึกษาระดับมัธยมศึกษาตอนต้น จาก โรงเรียนโยธินบูรณะ
งานการเมือง
สมบูรณ์ ลงรับสมัครเลือกตั้งสมาชิกสภาผู้แทนราษฎรจังหวัดนครราชสีมา ในการเลือกตั้ง พ.ศ. 2522 สังกัดพรรคประชาธิปัตย์ และได้รับเลือกติดต่อกัน จนถึง พ.ศ. 2529 รวม 3 สมัย มีบทบาทในการประสานงบประมาณสนับสนุนการจัดตั้งศาลจังหวัดสีคิ้ว โรงพยาบาลสีคิ้ว 50 เตียง โรงพยาบาลสูงเนิน 30 เตียงและตั้งบริษัท เงินทุนขนาดกลางและขนาดย่อม ของกรมส่งเสริมอุตสาหกรรม
สมบูรณ์ ได้รับโปรดเกล้าฯ แต่งตั้งให้เป็นรัฐมนตรีช่วยว่าการกระทรวงอุตสาหกรรม เมื่อ พ.ศ. 2529 ในรัฐบาลพลเอกเปรม ติณสูลานนท์
สมาชิกสภาผู้แทนราษฎร
สมบูรณ์ จีระมะกร ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
จังหวัดลอแซร์
ลอแซร์ (Lozère; Losera) เป็นจังหวัดที่ตั้งอยู่ในแคว้นอ็อกซีตานีในประเทศฝรั่งเศส ชื่อจังหวัดลอแซร์ตั้งตามชื่อภูเขาลอแซร์ ตัวจังหวัดตั้งอยู่ทางตะวันออกเฉียงใต้ของประเทศ โดยมีม็องด์เป็นเมืองหลัก ใน ค.ศ. 2019 จังหวัดนี้มีประชากรที่ 76,604 คน
ลอแซร์เป็นหนึ่งใน 83 จังหวัดที่ก่อตั้งขึ้นระหว่างการปฏิวัติฝรั่งเศสเมื่อวันที่ 4 มีนาคม ค.ศ. 1790 จากบางส่วนของอดีตจังหวัดล็องก์ด็อก
สถานที่สำคัญและน่าสนใจในจังหวัดลอแซร์ ได้แก่ อาสนวิหารม็องด์
ประชากร
พัฒนาการของจำนวนประชากรตั้งแต่ ค.ศ. 1801:
ยรรยง โอฬาระชิน
ยรรยง โอฬาระชิน (ศิลปินแห่งชาติ)  เกิดเมื่อ พ.ศ. 2481 สำเร็จการศึกษาระดับประกาศนียบัติวิชาชีพชั้นสูง จากแผนกวิชาการถ่ายภาพและภาพยนตร์ วิทยาลัยเทคนิคกรุงเทพ (ปัจจุบันคือมหาวิทยาลัยเทคโนโลยีราชมงคลกรุงเทพ) เมื่อพุทธศักราช 2506 (ช่างภาพรุ่นที่ 6) เป็นศิษย์ที่เรียนจากอาจารย์ที่มีชื่อเสียงหลายท่าน เช่น อาจารย์ระบิล บุนนาค อาจารย์รัตน์ เปสตันยี ศาสตราจารย์พูน เกษจำรัส ศาสตราจารย์กิตติคุณ ชะอุ่ม ประเสริฐสกุล อาจารย์จำรัส เอี่ยมพินิจ และอาจารย์ชูศักดิ์ ดิษยนันท์
เกียรติคุณ
ยรรยง โอฬาระชิน ได้รับการเชิดชูเกียรติให้เป็นศิลปินแห่งชาติ สาขาทัศนศิลป์ (ศิลปะภาพถ่าย) ในปีพุทธศักราช 2550 และได้เข้ารับพระราชทานเข็มเชิดชูเกียรติศิลปินแห่งชาติ จากสมเด็จพระเทพรัตนราชสุดาฯ เมื่อ 24 กุมภาพันธ์ 2551 (วันศิลปินแห่งชาติ) นับเป็นศิลปินแห่งชาติ สาขาทัศนศิลป์ (ศิลปะภาพถ่าย) คนที่ 4 ต่อจากศาสตราจารย์ พูน เกษจำรัส  จิตต์ จงมั่นคง  และไพบูลย์ มุสิกโปดก
ผลงานด้านการถ่ายภาพ
ยรรยง โอฬาระชิน เริ่มส่งภาพเข้าประกวดทั้งภายในประเทศและต่างประเทศตั้งแต่ปีพุทธศักราช 2509 จนถึงปัจจุบันได้รับรางวัลและเลือกนำออกแสดงทั้งประเภทภาพขาวดำ ภาพสี และสไลด์สี มากกว่า 100 ภาพ ผลงานภาพขาวดำได้รางวัลยอดเยี่ยม ถ้วยพระราชทานของพระบาทสมเด็จพระเจ้าอยู่หัวที่ทรงพระกรุณาฯ คัดเลือกภาพรางวัลยอดเยมด้วยพระองค์เอง จำนวน 2 ภาพ คือภาพที่ชื่อ "บินเดี่ยว" และภาพที่ชื่อ "ธารน้ำใส"
ยรรยง โอฬาระชิน เป็นหนึ่งในผู้ร่วมก่อตั้งสมาคมสยามคัลเลอร์สไลด์ขึ้นในปีพุทธศักราช 2517 ปัจจุบันเป็นที่ปรึกษาของสมาคมถ่ายภาพกรุงเทพ
ยรรยง โอฬาระชิน ได้รับเกียรตินิยมทางการถ่ายภาพจากสมาคมถ่ายภาพต่าง ๆ ดังนี้
ฟริทซ์ แกร์ลิช
คาร์ล อัลแบร์ท ฟริทซ์ (มิชชาเอล) แกร์ลิช (Carl Albert Fritz (Michael) Gerlich; 15 กุมภาพันธ์ 1883 – 30 มิถุนายน 1934) เป็นนักข่าวและนักประวัติศาสตร์ชาวเยอรมัน เป็นผู้ก่อตั้งหนังสือพิมพ์ต่อต้านอดอล์ฟ ฮิตเลอร์ และพรรคนาซี ฟริทซ์นั้นมองเห็นความชั่วร้ายของอุดมการณ์ของฮิตเลอร์และพรรคนาซีจึงได้เขียนหนังสือพิมพ์โจมตีฮิตเลอร์และพรรคนาซีตลอดมา หลังจากฮิตเลอร์และพรรคนาซีมีอำนาจมากขึ้นในเยอรมนี เขาถูกจับกุมและส่งไปที่ค่ายกักกันดัคเคา และถูกฆ่าตายที่นั่นในระหว่างเหตุการณ์คืนมีดยาว เมื่อวันที่ 30 มิถุนายน ค.ศ.1934
เจ้าชายโยฮัน เกออร์ค ฟ็อน โฮเอินท์ซ็อลเลิร์น
เจ้าชายโยฮัน เกออร์ค ฟ็อน โฮเอินท์ซ็อลเลิร์น (His Serene Highnness Prince Johann Georg of Hohenzollern) เป็นพระบุตรพระองค์ที่ 6 และพระโอรสพระองค์ที่ 2 ในฟรีดริช เจ้าชายแห่งโฮเอินท์ซ็อลเลิร์น กับเจ้าหญิงมาร์กาเรเทอ คาโรลาแห่งซัคเซิน
พระประวัติ
เจ้าชายโยฮันประสูติในประเทศเยอรมนี โดยมีสมเด็จพระเจ้าคาโรลที่ 1 แห่งโรมาเนีย เป็นองค์ต้นพระราชสกุลแห่งโฮเอินท์ซ็อลเลิร์น พระองค์เป็นพระอนุชาในฟรีดริช วิลเฮ็ล์ม เจ้าชายแห่งโฮเอินท์ซ็อลเลิร์น
เสกสมรส
เจ้าชายโยฮันทรงเข้าพระพิธีเสกสมรสกับเจ้าหญิงบีร์กิตตาแห่งสวีเดน พระเชษฐภินีในสมเด็จพระราชาธิบดีคาร์ลที่ 16 กุสตาฟแห่งสวีเดน ถึงแม้จะเป็นการสมรสต่างฐานันดร กล่าวคือ พระองค์อยู่ในฐานันดรเซอรีนไฮเนส แต่เจ้าหญิงอยู่ในฐานันดรรอยัลไฮเนส แต่เจ้าหญิงก็ไม่ถูกลดพระอิสริยยศ แต่พระบุตรที่ประสูติมาจะอยู่ในฐานันดรเซอรีนไฮเนสเช่นเดียวกับพระองค์ และไม่มีสิทธิ์นการสืบราชบัลลังก์สวีเดน
พระบุตร
เจ้าชายโยฮันและเจ้าหญิงบีร์กิตตาทรงมีพระโอรส-ธิดา ดังนี้
ทรงงาน
เจ้าชายโยฮันทรงปฏิบัติงานในเมืองมิวนิก ทรงเป็นผู้เชี่ยวชาญทางด้านศิลปะ
สิ้นพระชนม์
เจ้าชายโยฮันสิ้นพระชนม์ด้วยโรคพระชรา สิริพระชันษา 83 ชันษา
Pristimera
Pristimera เป็นสกุลของพืชดอกที่อยู่ในวงศ์ Celastraceae.
ถิ่นกำเนิดของมันคือเขตร้อนและกึ่งเขตร้อน
สปีชีส์ในสกุล ได้แก่:
ชาลอม
ชาลอม (ฮีบรู: שָׁלוֹם, ฮีบรูเซฟาร์ติก/ฮีบรูอิสราเอล: Shalom; ฮีบรูอาซเกนาซี/ยิดดิช: Sholem, Shoilem, Shulem) เป็นคำภาษาฮีบรูที่หมายถึง สันติภาพ ความสมบูรณ์ และสวัสดิภาพ และสามารถใช้เป็นสำนวนในความหมายทั้งสวัสดีและลาก่อน  คำนี้สามารถหมายถึงสันติภาพระหว่างสิ่งที่มีอยู่จริงสองอย่าง (โดยเฉพาะระหว่างมนุษย์กับพระเจ้าหรือระหว่างสองประเทศ) หรือความเป็นอยู่ที่ดี สวัสดิภาพหรือความปลอดภัยของปัจเจกบุคคลหรือกลุ่มของปัจเจกบุคคล คำคำนี้ยังพบในรูปแบบอื่น ๆ อีก โดยมีความหมายเช่นเดียวกับ salaam ในภาษาอาหรับ sliem ในภาษามอลตา Shlama (ܫܠܡܐ) ในภาษาซีเรียค และภาษาอราเมอิกใหม่อัสซีเรีย และ sälam ในภาษากลุ่มเซมิติกในเอธิโอเปีย คำเหล่านี้มีที่มาจากรากศัพท์ S-L-M ในภาษาเซมิติกดั้งเดิม
นิรุกติศาสตร์
ในภาษาฮีบรู รากศัพท์ของคำนี้ (ปกติอยู่ในรูปของพยัญชนะสามหรือสี่ตัว) และขึ้นกับเสียงสระที่ปรากฏ จะมีได้หลายความหมาย (โดยจะเกี่ยวข้องกับความหมายพื้นฐานของชาลอม) ความหมายหนึ่งคือทั้งหมด อีกความหมายหนึ่งที่เป็นไปได้คือกริยา จ่าย มักจะใช้ในรูปคำสั่ง กริยาประกอบในรูปแบบอื่น ได้แก่ "Hishtalem" หมายถึง มันมีคุณค่า "Shulam" หมายถึง มันถูกจ่ายเพื่อ "Meshulam" จ่ายแบบพิเศษ และสามารถกล่าวแบบติดตลกได้ว่า เมื่อมันถูกจ่ายไปแล้วจึงจะเกิดสันติภาพ หรือ PEACE HAS A PRICE
ชาลอมในภาษาฮีบรูมักจะถูกแปลเป็นคำในภาษากลุ่มโรมานซ์ว่าสันติภาพ เช่น ภาษาอังกฤษว่า peace ภาษาสเปนและภาษาโปรตุเกสว่า paz ภาษาฝรั่งเศสว่า paix ภาษาอิตาลีว่า pace และภาษาละตินว่า pax คำว่า pax ในภาษาละตินหมายถึงสันติภาพแต่ยังใช้ในความหมายของการสงบศึกหรือสนธิสัญญา จากการได้รับความหมายและการใช้ในภาษาละติน ภาษากลุ่มโรมานซ์ส่วนใหญ่จึงใช้ในความหมายอย่างเดียวกัน รวมถึงสิ่งที่เกี่ยวข้องหรือใกล้เคียงด้วย (เช่น เกี่ยวกับบุคคล สังคม หรือการเมือง) คำว่า peace เป็นคำที่สำคัญในจารึกและวรรณกรรมศักดิ์สิทธิ์ของชาวคริสต์ eirene เป็นคำภาษากรีกที่แปลไปจากคำว่า peace หมายถึงความสงบและการพักผ่อน ความสำคัญทางทฤษฎีของสันติภาพในศาสนาคริสต์จะเข้าใจได้ดีขึ้นจากความหมายของคำว่า ชาลอม
ชาลอม ในการแปลตรงตัวและข้อความที่สืบเนื่องมาจากไบเบิลของชาวคริสต์มีความหมายมากกว่าสถานะของจิตใจ ความรู้สึกหรือสวัสดิภาพ จากรากศัพท์ภาษาฮีบรู shalam หมายถึงปลอดภัยหรือสมบูรณ์ และความหมายใกล้เคียงคือเป็นมิตรหรือแลกเปลี่ยนกัน ชาลอม โดยคำจำกัดความ แสดงถึงความจริงและความหวังของความเป็นปัจเจกบุคคลทั้งหมด ภายในความสัมพันธ์ในสังคมและระดับโลก ในการพูดว่าสนุกและสันติภาพ มีความหมายถึงสถานะของสวัสดิภาพซึ่งไม่มีการแทรกแซงหรือสงคราม ความสมบูรณ์กลายเป็นศูนย์กลางของชาลอมดังที่เราจะเห็นได้ในความหมายของตัวมันเอง ในคำที่พัฒนาไปจากรากศัพท์ shalam ในตัวอย่างการใช้ทั้งในคัมภีร์ของชาวยิวและชาวคริสต์และคำที่ใกล้เคียงในภาษากลุ่มเซมิติกอื่นๆ
ชาลอมที่เป็นคำนามหมายถึงความปลอดภัย สบายดีและความสุข อาจจะใช้หมายถึงสวัสดิภาพ เช่นเกี่ยวกับสุขภาพหรือสันติภาพ ในรูปกริยา shalam จะให้ความหมายในเชิงลึกของคำนี้ ถ้าแปลตรงตัว shalam ให้สัญลักษณ์ของสถานะที่ปลอดภัยและชี้ให้เห็นถึงความสมบูรณ์แบบ การใช้ในคัมภีร์ ชาลอมอธิบายการกระทำที่นำไปสู่สถานะของการมีเสียง หรือรู้สึกดีอย่างทั่วถึง ชาลอมไม่ได้กล่าวถึงเฉพาะสถานะแต่รวมถึงกระบวนการ กิจกรรมและการเคลื่อนไหวไปสู่ความสมบูรณ์นั้น กษัตริย์เจมส์ได้ให้ความหมายของชาลอมหรือ shalam ได้แก่ การฟื้นฟูสู่สภาพเดิม มีสันติภาพหรือสร้างสันติภาพ การกู้คืน สันติภาพ ความสำเร็จ ความรู้สึกดี ทั้งหมด
การใช้ชาลอมในคัมภีร์มักจะชี้ให้เห็นถึงการกระทำที่อยู่นอกเหนือจากสิ่งทั้งหมด ชาลอมถูกอ้างถึงเกี่ยวความรู้สึกดีของสิ่งอื่น (ปฐมกาล 43.27, อพยพ 4.18) การทำพันธสัญญา (1 พงศ์กษัตริย์ 5.12) และในบทสวดเพื่อความเป็นอยู่ที่ดีของบ้านเมืองหรือประชาชาติ (Psalm 122.6, Jeremiah 29.7)  รากศัพท์ shalem ที่พบในเยรูซาเลมหมายถึงสันติภาพ และมีความหมายรวมถึงความจริงและการพิพากษา (สดุดี 85.10, อิสยาห์ 48.18, 22, 57.19-21) ความเป็นทั้งหมดของชาลอม ผ่านความหมายในด้านความจริงและการพิพากษา เป็นแรงบันดาลใจของคำเกี่ยวกับความหวังเกี่ยวกับพระเมสสิยาห์ และอ้างถึงเวลาแห่งสันติภาพในสมัยของพระองค์ (ฮักกาย 2.7-9, อิสยาห์ 2.2-4, 11.1-9) ความหมายเกี่ยวกับความสมบูรณ์ของชาลอมได้รับการยืนยันในคำที่มีรากศัพท์อย่างเดียวกันในภาษากลุ่มเซมิติกอื่นๆ shelam ในภาษาอราเมอิกใหม่คัลเดียนหมายถึงทั้งสันติภาพและการฟื้นคืน อนุพันธ์ของ shalom และ shalam ในภาษาอราเมอิก มีความหมายเกี่ยวกับสันติภาพ ความปลอดภัย และสวัสดิภาพ salamu ในภาษาอราเมอิกใหม่อัสซีเรียหมายถึงสวัสดิภาพ ความสัมพันธ์ที่ใกล้ชิดทั้งทางด้านแนวคิดและการกระทำของชาลอมพบในภาษาอาหรับ salaam ซึ่งหมายถึงความปลอดภัย และการให้อภัย  และที่นอกเหนือจากนี้ Salaam ยังเป็นรากศัพท์ของคำว่ามุสลิมและอิสลามซึ่งแปลตรงตัวว่าผู้ยอมมอบตนแด่อัลลอหฺ และการมอบตนต่ออัลลอหฺตามลำดับ
การใช้งาน
คำว่าชาลอมสามารถใช้ในหน้าที่ต่างๆอย่างหลากหลายทั้งนาม คุณศัพท์ กริยาและกริยาวิเศษณ์ มีการใช้คำว่าชาลอมในการพูดและการเขียนภาษาฮีบรูในหลายบริบท ดังนี้
การใช้ทางศาสนายูดาย
ในศาสนายูดาย ชาลอมหรือสันติภาพเป็นหลักการที่สำคัญข้อหนึ่งในโตราห์ “ทางของเธอคือทางที่สุภาพ และทางทั้งหมดของเธอคือสันติภาพ”) ในทาลมุดอธิบายว่า โตราห์ทั้งหมดคือการสร้างทางสู่สันติภาพ ในหนังสือ Not the Way It’s Supposed to Be: A Breviary of Sin เขียนโดย Cornelius Plantinga ได้อธิบายว่าแนวคิดรวบยอดของพันธสัญญาเดิมคือสันติภาพ
ใช้เป็นชื่อพระเจ้า
ในทาลมุดกล่าวว่า “พระนามของพระเจ้าคือสันติภาพ” (Pereq ha-Shalom, Shab. 10b) (Judges 6:24) มีการห้ามใช้คำทักทายว่าชาลอมในสถานที่ที่ไม่ศักดิ์สิทธิ์ เช่นในห้องน้ำ (Talmud, Shabbat, 10b)
ใช้เป็นชื่อบุคคล
ชาลอมเป็นคำทั่วไปในภาษาฮีบรูสมัยใหม่ที่ใช้เป็นชื่อหรือนามสกุล โดยมากนิยมใช้เป็นชื่อผู้ชาย แต่ก็ใช้เป็นชื่อผู้หญิงได้ ตัวอย่าง เช่น Shalom Harlow ชื่อของผู้ชายที่ใกล้เคียงได้แก่ Shlomi (ความรู้สึกดีของฉัน) และ Solomon ชื่อของผู้หญิงที่เกี่ยวข้องได้แก่ Shulamit, Shulamith, Shlomtzion หรือ Shlomzion และ Salome และ Shlomith
ชื่อ Shlomo “สันติภาพของเขา” (มาจาก shalom, Solomon, שלומו) อ้างถึงพระเจ้าแห่งสันติภาพ
ชาลอม อะเลยเชม เป็นนามปากกาของโซโลมอน นาอูโมวิช ราไบโนวิทซ์ (Solomon Naumovich Rabinovich) ผู้เขียนหนังสือเรื่อง Tevye and his Daughters
ใช้เป็นชื่อเหตุการณ์
สงครามเลบานอน พ.ศ. 2525 มีชื่อเรียกในภาษาฮีบรูว่า Milhemeth Shlom Hagalil (מלחמת שלום הגליל) ซึ่งหมายถึงสงครามเพื่อสันติภาพแห่งกาลิลี
แนวร่วมแรงงาน
แนวร่วมแรงงาน (Labour Front) เป็นพรรคการเมืองในสิงคโปร์ ก่อตั้งก่อนการเลือกตั้งสภานิติบัญญัติสิงคโปร์ พ.ศ. 2498 แนวร่วมแรงงานได้รับเลือกตั้งและได้จัดตั้งรัฐบาลผสมในสิงคโปร์ ซึ่งมีสถานะเป็นอาณานิคมแยกต่างหาก โดยพรรคนี้ได้ 13 จาก 25 ที่นั่ง
ชาลอม
ในฐานะชื่อองค์กร
ชาลอมเป็นส่วนหนึ่งของชื่อองค์ กรซึ่งเกี่ยวข้องกับสันติภาพระหว่างอิสราเอลกับชาวอาหรับ ได้แก่  Brit Tzedek v Shalom, Brit Shalom, Gush Shalom, Hevel Shalom, Neve Shalom, Shalom Achshav, Shalom Sesame, Beth Israel JMI - Shalom,Shalom (รายการโทรทัศน์ในโฮโนลูลู ฮาวาย)
ชื่อของสถานที่และสิ่งก่อสร้าง
Shalom ถูกใช้เป็นส่วนหนึ่งของชื่อสิ่งก่อสร้างและสถานที่ ดังต่อไปนี้,
แนวร่วมแรงงาน
ระหว่าง พ.ศ. 2498 – 2499 การบริหารสิงคโปร์ของเดวิด มาร์แชลในลักษณะการปกครองตนเองล้มเหลวมาร์แชลล์ได้ลาออกใน พ.ศ. 2499 อังกฤษเห็นว่ามาร์แชลล์ไม่สามารถรับมือกับคอมมิวนิสต์ในฐานะสภาวะฉุกเฉินได้ มาร์แชลล์ออกไปจัดตั้งพรรคแรงงานแห่งสิงคโปร์ในปีต่อมา ลิม ยิวฮอกจากแนวร่วมแรงงานได้จัดตั้งรัฐบาลแทน
ปัญหาของสิงคโปร์ไม่ใช่การต่อสู้ใต้ดินของพรรคคอมมิวนิสต์ แต่เป็นปัญหาเศรษฐกิจและการฉ้อราษฎร์บังหลวง ทำให้ถูกพรรคกิจประชาชนที่นำโดยลี กวนยิวโจมตี ในที่สุด ลิมได้นำแนวร่วมแรงงานไปรวมกับกลุ่มสังคมนิยมเสรีนิยมซึ่งจัดตั้งโดยพรรคก้าวหน้าและพรรคประชาธิปไตยใน พ.ศ. 2499 เพื่อจัดตั้งเป็นพันธมิตรประชาชนสิงคโปร์ใน พ.ศ. 2502 ระหว่าง พ.ศ. 2500 – 2501 การเจรจาเพื่อให้สิงคโปร้เป็นรัฐปกครองตนเองประสบความสำเร็จ การเลือกตั้งภายใต้รัฐธรรมนูญใหม่ พรรคกิจประชาชนเป็นฝ่ายชนะการเลือกตั้งในพ.ศ. 2502 พรรคนี้ไม่ได้รับการเลือกตั้ง และหลังจากสิงคโปร์ได้รับเอกราชใน พ.ศ. 2508 พรรคนี้ได้สลายตัวไป
วังคยู
วังคยู (? – 945) ขุนนางในช่วงต้น ราชวงศ์โครยอ และเป็นพระสัสสุระ (พ่อตา) ของ พระเจ้าแทโจ ปฐมกษัตริย์แห่งราชวงศ์โครยอเพราะเขาได้ถวายตัวบุตรสาวให้เป็นบาทบริจาริกาในพระเจ้าแทโจ
วังคยูเป็นขุนนางที่มาจากเมือง ควางจู รับราชการในราชสำนักชิลลาและมีส่วนช่วยให้พระเจ้าแทโจได้ขึ้นครองราชบัลลังก์ต่อมาในรัชสมัย พระเจ้าฮเยจง วังคยูได้พยายามยุยงให้พระเจ้าฮเยจงจัดการกับองค์ชาย วังโย และองค์ชาย วังโซ พระราชอนุชาต่างพระมารดาของพระเจ้าฮเยจงแต่ไม่สำเร็จวังคยูจึงปลงพระชนม์พระเจ้าฮเยจงและพยายามยกองค์ชายควางจูขึ้นเป็นพระราชาแต่ไม่สำเร็จองค์ชายวังโยและองค์ชายวังโซจึงยกทัพมาปราบและสังหารวังคยูได้สำเร็จเมื่อ ค.ศ. 945
945
โรงเรียนโกสุมวิทยาสรรค์
โรงเรียนโกสุมวิทยาสรรค์ เป็นโรงเรียนประจำ อำเภอโกสุมพิสัย จังหวัดมหาสารคาม ระดับมัธยมศึกษารูปแบบสหศึกษา ปัจจุบันจัดอยู่ในประเภทโรงเรียนมัธยมศึกษาขนาดใหญ่ สังกัดสำนักงานเขตพื้นที่การศึกษามัธยมศึกษามหาสารคาม สำนักงานคณะกรรมการการศึกษาขั้นพื้นฐาน กระทรวงศึกษาธิการ
ประวัติ
เมื่อวันที่ 30 เมษายน พ.ศ. 2514 โรงเรียนโกสุมวิทยาสรรค์ ได้รับการจัดตั้งขึ้นตามคำสั่งของกระทรวงศึกษาธิการ เป็นโรงเรียนประเภทสหศึกษา รับนักเรียนทั้งชายและหญิง เข้าเรียนในระดับมัธยมศึกษาตอนต้น ม.1-3 โดยปีแรกได้เปิดรับนักเรียนเข้าเรียนชั้น ม.ศ.1 จำนวน 2 ห้องเรียน จำนวนนักเรียน 90 คน
ในปีแรกที่เริ่มก่อตั้งยังไม่ได้รับงบประมาณสร้างอาคารเรียน คงอาศัยเรียนที่โรงเรียนโกสุมพิสัย ซึ่งเป็นโรงเรียนระดับประถมศึกษาตอนปลาย ป.5-7 และได้อาศัยครู อาจารย์ของโรงเรียนโกสุมพิสัยช่วยเหลือด้วย ผู้บริหารคนแรก คือนายประยงค์ ไชยวงษา
ปัจจุบันโรงเรียนโกสุมวิทยาสรรค์ ได้เปิดทำการเรียนการสอนระดับชั้นมัธยมศึกษาตอนต้นและชั้นมัธยมศึกษาตอนปลาย แบบสหศึกษา หลักสูตรการศึกษาขึ้นพื้นฐาน พุทธศักราช 2544 แผนชั้นเรียน 11-11-11/9-8-8รวม 58 ห้องเรียน สังกัดสำนักงานเขตพื้นที่การศึกษามัธยมศึกษามหาสารคาม สำนักงานคณะกรรมการการศึกษาขั้นพื้นฐาน กระทรวงศึกษาธิการ
อาคารและสถานที่ภายใน
โรงเรียนโกสุมวิทยาสรรค์ ตั้งอยู่ติดกับถนนสุขาภิบาลทางทิศเหนือและถนนศรีโกสุมทางทิศตะวันออก ประกอบด้วยอาคารเรียนถาวร 4 หลัง โรงอาหาร หอประชุม อาคารคหกรรม สนามฟุตบอลและสนามบาสเกตบอล
Przewalskia
Przewalskia เป็นสกุลของพืชดอกที่อยู่ในวงศ์ Solanaceae.
ถิ่นกำเนิดของมันคือทางตะวันตกและจีนตอนกลางถึงตะวันออก หิมาลัย
สปีชีส์ในสกุล ได้แก่:
จักรพรรดิซากูรามาจิ
จักรพรรดิซากูรามาจิ (桜町天皇 (Sakuramachi-tennō)) จักรพรรดิองค์ที่ 115 แห่งราชวงศ์ญี่ปุ่น อ้างอิงจากการสืบราชสันตติวงศ์ตามประเพณี พระนามเมื่อแรกประสูติของจักรพรรดิซากูรามาจิคือ เทรูฮิโตะ ก่อนพระองค์ขึ้นสืบราชบัลลังก์กลายเป็นจักรพรรดิในปี ค.ศ. 1735 รัชสมัยคงอยู่จนถึงปี ค.ศ. 1747 พร้อมกับการ สละราชบัลลังก์ ของพระองค์
ในเดือน 6 ปี เคียวโฮ ที่ 13 ตรงกับวันที่ 17 กรกฎาคม ค.ศ. 1728 เจ้าชายอากิฮิโตะขณะพระชนมายุเพียง 8 พรรษาได้รับการสถาปนาจาก จักรพรรดินากามิกาโดะ จักรพรรดิองค์ที่ 114 พระราชบิดาให้เป็นรัชทายาทและผู้สืบราชบัลลังก์
วันที่ 21 เดือน 3 ปี เคียวโฮ ที่ 20 ตรงกับวันที่ 13 เมษายน ค.ศ. 1735 จักรพรรดินากามิกาโดะได้สละราชบัลลังก์ให้กับเจ้าชายอากิฮิโตะพระชนมายุเพียง 15 พรรษาขึ้นสืบราชบัลลังก์เป็น จักรพรรดิซากูรามาจิ และหลังจากไม่นานได้มีการประกอบพิธีราชาภิเษกจักรพรรดิซากูรามาจิที่ พระราชวังหลวงเคียวโตะ
จากนั้นในวันที่ 16 เดือน 7 ปี เก็นบุง ที่ 5 ตรงกับวันที่ 8 สิงหาคม ค.ศ. 1740 ตรงกับปีที่ 5 ในรัชสมัยได้เกิดมหาอุทกภัยใน นครหลวงเคียวโตะ ส่งผลให้ สะพานซังโจ ซึ่งเป็นสะพานโบราณได้ถูกทำลายไปในมหาอุทกภัยครั้งนี้
ต่อมาในวันที่ 2 เดือน 5 ปี เอ็งเคียว ที่ 4 ตรงกับวันที่ 9 มิถุนายน ค.ศ. 1747 จักรพรรดิซากูรามาจิได้สละราชบัลลังก์ให้กับเจ้าชายโทโอฮิโตะพระราชโอรสองค์ใหญ่ขึ้นสืบราชบัลลังก์เป็น จักรพรรดิโมโมโซโนะ โดยในเดือน 3 ปี เอ็งเคียว ที่ 4 ตรงกับวันที่ 25 เมษายน ปีเดียวกันจักรพรรดิซากูรามาจิได้สถาปนาเจ้าชายโทโอฮิโตะขึ้นเป็นรัชทายาทและผู้สืบราชบัลลังก์
จักรพรรดิซากูรามาจิเสด็จสวรรคตเมื่อวันที่ 23 เดือน 4 ปี คันเอ็ง ที่ 3 ตรงกับวันที่ 28 พฤษภาคม ค.ศ. 1750 ขณะพระชนมายุเพียง 30 พรรษา
อ้างอิง
1720 1750
กีฬากระโดดน้ำในโอลิมปิกฤดูร้อน 1904
การแข่งขันกีฬากระโดดน้ำในกีฬาโอลิมปิกฤดูร้อน 1904 จัดการแข่งขันที่เซนต์หลุยส์ สหรัฐอเมริกา มีการชิงชัย 1 เหรียญทอง
ประเทศที่เข้าร่วม
นักกีฬากระโดดทั้งหมด 10 คน จาก 2 ประเทศเข้าร่วมในเซนต์หลุยส์เกมส์
เทศมณฑลจอสก์
จอสก์ เป็นเทศมณฑลในจังหวัดโฮร์โมซกอน ประเทศอิหร่าน มีจอสก์เป็นเมืองหลัก จากสำมะโน พ.ศ. 2549 เทศมณฑลนี้ (รวมส่วนที่แยกออกไปตั้งเป็นเทศมณฑลแบชอแกร์ด) มีประชากร 75,769 คนใน 16,667 ครัวเรือน ถ้าไม่รวมส่วนนั้น จะมีประชากร (ใน พ.ศ. 2549) 44,534 คนใน 9,493 ครัวเรือน เทศมณฑลนี้แบ่งออกเป็น 2 อำเภอ คือ อำเภอกลางและอำเภอลีร์แดฟ และมีเมืองเพียงเมืองเดียวคือจอสก์
นิรุกติศาสตร์
นิรุกติศาสตร์ คำว่า "นิรุกติ" แปลว่า "ภาษา" ส่วนคำว่า "ศาสตร์" แปลว่า "วิชา" หรือแปลให้เข้าใจง่ายขึ้นคือ "การเรียนรู้สิ่ง ๆ หนึ่ง" ตามพจนานุกรม ฉบับราชบัณฑิตยสถาน พ.ศ. 2554 ระบุไว้คือแม่คำของ "นิรุกติศาสตร์" คือ นิรุกติ และนิรุกติ คือ ภาษา, คำพูด โดยมี "นิรุกติศาสตร์" เป็นลูกคำ นิรุกติศาสตร์ จึงมีความหมายในภาษาไทยคือ ศาสตร์หรือวิชาที่เกี่ยวกับการเรียนรู้ด้านภาษา เช่น นิรุกติศาสตร์ ภาษาไทย หมายถึง การเรียนรู้ศึกษาประวัติ ความเป็นมา รูปแบบ วิธีใช้ วิธี พูด อ่าน เขียน เกี่ยวกับภาษาไทย ที่ใช้มาตั้งแต่อดีตจนถึงปัจจุบัน รวมไปถึงวิวัฒนาการของภาษาและการเปลี่ยนแปลง ในแต่ละช่วงเวลาที่สำคัญ
ประวัติความเป็นมา
นิรุกติศาสตร์ การเรียนรู้ด้านประวัติศาสตร์ของภาษา เป็นลูกคำของคำว่า "นิรุกติ" แปลว่า ภาษา ตามพจนานุกรม ฉบับราชบัณฑิตยสถาน พ.ศ. 2554 ให้ความหมายไว้ ซึ่งคำว่า นิรุกติศาสตร์ หรือ การเรียนรู้เกี่ยวกับที่มาของภาษา ซึ่งตรงกับศัพท์บัญญัติ จากคำว่า philology ในภาษาอังกฤษ ซึ่งมีการเริ่มใช้ในระหว่าง ค.ศ. 1350-1400 โดยก่อนหน้านั้นในอดีตมีการใช้คำว่า "linguistics" ซึ่งคำว่า philology มีรากศัพท์มาจากภาษาละติน และภาษากรีก ก็คือ การเรียนรู้ถึงภูมิหลัง และการใช้ในปัจจุบัน ของการสื่อสารของมนุษย์ ไม่ว่าด้วยวิธีการพูดหรือการเขียน แม้ว่าคุณลักษณะทั่วไปของภาษาที่ถูกศึกษา จะมีความสำคัญมากกว่าที่มา หรืออายุ แต่การศึกษาเรื่องที่มาและอายุของคำก็มีความสำคัญเช่นกัน
คำว่า ฟิโลโลจี (philology) ในภาษาอังกฤษ มาจากคำศัพท์ภาษากรีก ฟิลอส (Φιλος) ความรักอย่างพี่น้อง และ โลกอส (λογος) สนใจ หมายถึง ความรักในคำศัพท์ การศึกษาเชิงนิรุกติศาสตร์ คือการทำความเข้าใจถึง ที่มาของภาษา และมักใช้ในการศึกษาภาษา หรือคัมภีร์โบราณ
คำนี้ มักจะใช้สับสนกับคำว่า ศัพทมูลวิทยา (etymology) ซึ่งเป็นการศึกษาที่มาของคำศัพท์
ศัพทมูลวิทยา
คำนี้มักจะใช้สับสนกับคำว่า นิรุกติศาสตร์ ซึ่งหมายถึงการศึกษาที่มาของภาษา
การยึดครองเบลารุสของเยอรมนีในสงครามโลกครั้งที่สอง
การยึดครองเบลารุสโดยนาซีเยอรมนีได้เริ่มต้นด้วยเยอรมันได้เข้ารุกรานสหภาพโซเวียต เมื่อวันที่ 22 มิถุนายน ค.ศ. 1941 (ปฏิบัติการบาร์บารอสซา) และได้สิ้นสุดลงในเดือนสิงหาคม ค.ศ. 1944 ด้วยปฏิบัติการบากราติออนของโซเวียต ทางด้านตะวันตกเป็นส่วนหนึ่งของสาธารณรัฐสังคมนิยมโซเวียตเบียโลรัสเซีย (เมื่อ ปี ค.ศ. 1940) ได้กลายเป็นส่วนหนึ่งของไรชส์คอมมิสซาเรียทออสท์ลันด์ในปี ค.ศ. 1941 แต่ในปี ค.ศ. 1943 ผู้มีอำนาจเยอรมันได้อนุญาตให้ชนชาวท้องถิ่นที่ได้ให้ความร่วมมือจัดตั้งรัฐบริวาร สภากลางเบียโลรัสเซีย (Belarusian Central Rada) จนท้ายที่สุด โซเวียตได้เข้ามาปลดปล่อยภูมิภาคแห่งนี้
ชูวิทย์ พิทักษ์พรพัลลภ
ชูวิทย์ พิทักษ์พรพัลลภ หรือชื่อที่สื่อมวลชนนิยมเรียกว่า ชูวิทย์ กุ่ย อดีตสมาชิกสภาผู้แทนราษฎรจังหวัดอุบลราชธานี เขต 7 สังกัดพรรคเพื่อไทย เจ้าของธุรกิจสวนเสือตระการ ประธานสโมสรฟุตบอลอุบล ไทเกอร์ และเขาเป็นอดีตแกนนำกลุ่มชักธงรบของแนวร่วมประชาธิปไตยต่อต้านเผด็จการแห่งชาติ ในจังหวัดอุบลราชธานี
ประวัติ
นายชูวิทย์ พิทักษ์พรพัลลภ เกิดเมื่อวันที่ 12 พฤศจิกายน พ.ศ. 2506 ที่อำเภอตระการพืชผล จังหวัดอุบลราชธานี บิดาชื่อ นายคิมหมง แซ่เต็ง ส่วนมารดาชื่อ นางเสี่ยมเค็ง แซ่เต็ง จบการศึกษาจากโรงเรียนอำนวยศิลป์ กรุงเทพมหานคร ระดับชั้นประกาศนียบัตรการศึกษาชั้นสูง (ป.กศ.สูง) วิชาเอกอุตสาหกรรมศิลป์ จากวิทยาลัยครูอุบลราชธานี ระดับปริญญาตรี และปริญญาโท สาขาการบริหารการศึกษา จากมหาวิทยาลัยราชภัฏอุบลราชธานี
การทำงาน
เขาประกอบอาชีพธุรกิจส่วนตัว เจ้าของสวนเสือตระการ กระทั่งในปี พ.ศ. 2538 จึงได้เข้ามาสู่งานการเมืองเป็นสมาชิกสภาผู้แทนราษฎรจังหวัดอุบลราชธานี สังกัดพรรคประชาธิปัตย์ ต่อมาในปี พ.ศ. 2539 ได้ย้ายมาสังกัดพรรคความหวังใหม่ และในปี พ.ศ. 2544 ได้ย้ายมาสังกัดพรรคไทยรักไทย, พรรคพลังประชาชน และพรรคเพื่อไทย (ตามลำดับ)
เขาเคยดำรงตำแหน่งทางการเมืองหลายตำแหน่ง ได้แก่ ที่ปรึกษารัฐมนตรีว่าการกระทรวงมหาดไทย (เสนาะ เทียนทอง) ที่ปรึกษารัฐมนตรีว่าการกระทรวงเกษตรและสหกรณ์ (ชูชีพ หาญสวัสดิ์) รองประธานกรรมาธิการติดตามงบประมาณ ผู้ช่วยเลขานุการรัฐมนตรีว่าการกระทรวงเกษตรและสหกรณ์ (ทำหน้าที่เลขานุการ รัฐมนตรีช่วยว่าการกระทรวงเกษตรและสหกรณ์ ประพัฒน์ ปัญญาชาติรักษ์) และในปี พ.ศ. 2545 เลขานุการรัฐมนตรีช่วยว่าการกระทรวงทรัพยากรธรรมชาติและสิ่งแวดล้อม (ประพัฒน์ ปัญญาชาติรักษ์)
เขาได้รับแต่งตั้งเป็นประธานคณะกรรมาธิการการปกครองส่วนท้องถิ่นในสภาผู้แทนราษฎรไทย ชุดที่ 24
สุชาติ แก้วนาโพธิ์
นายสุชาติ แก้วนาโพธิ์ (เกิด 23 มิถุนายน พ.ศ. 2488) อดีตสมาชิกสภาผู้แทนราษฎรจังหวัดชุมพร 6 สมัย
ประวัติ
สุชาติ แก้วนาโพธิ์ เกิดเมื่อวันที่ 23 มิถุนายน พ.ศ. 2488 เป็นบุตรของนายปาน กับนางหึด แก้วนาโพธิ์ สำเร็จการศึกษาปริญญาตรี ด้านบริหารการศึกษา จาก มหาวิทยาลัยราชภัฏสุราษฎร์ธานี และ ปริญญาโท สาขาบริหาร จาก สถาบันบัณฑิตพัฒนบริหารศาสตร์
การทำงาน
สุชาติรับราชการในตำแหน่งครู ที่โรงเรียนวัดถ้ำเขาล้าน ใน พ.ศ. 2507 ต่อมา ดำรงตำแหน่งครูใหญ่ ที่ โรงเรียนบ้านหนองปลา ใน พ.ศ. 2509 ถึง พ.ศ. 2529
งานการเมือง
สุชาติ ลงเลือกตั้งสมาชิกสภาผู้แทนราษฎรครั้งแรกใน พ.ศ. 2529 สังกัดพรรคประชาธิปัตย์ และได้รับเลือกเรื่อยมารวม 6 ครั้ง
สมาชิกสภาผู้แทนราษฎร
สุชาติ แก้วนาโพธิ์ ได้รับการเลือกตั้งเป็นสมาชิกสภาผู้แทนราษฎรมาแล้ว 6 สมัย คือ
กำแพงประจิม
กำแพงประจิม (Western Wall) หรือ กำแพงโอดครวญ (Wailing Wall) หรือ กำแพงอัล-บุร็อก (حائط البراق) เป็นกำแพงโบราณในเขตเมืองเก่าเยรูซาเลม สร้างขึ้นจากหินปูนเมื่อครั้งมีการขยายพระวิหารหลังที่สองของพวกยิวโดยพระเจ้าเฮโรดมหาราชในศตวรรษที่ 1 ก่อนคริสตกาล กำแพงแห่งนี้ตั้งอยู่อาณาบริเวณขนาดใหญ่รูปสี่เหลี่ยมที่เรียกว่าเนินพระวิหาร ซึ่งสำหรับชาวมุสลิมแล้ว เนินแห่งนี้เป็นสถานที่ที่มุฮัมหมัดถูกพระอัลลอห์รับขึ้นไปบนสวรรค์
ชาวยิวจะเรียกกำแพงนี้ว่ากำแพงประจิม เนื่องตั้งอยู่ทางตะวันตกของเนินพระวิหาร ส่วนชาวคริสต์จะเรียกกำแพงนี้ว่ากำแพงโอดครวญ เพื่อสะท้อนเหตุการณ์ที่ชาวยิวต่างพากันมาร่ำร้องโอดครวญกันที่กำแพงแห่งนี้ในวันที่พวกโรมันเข้ายึดครองเยรูซาเลมในค.ศ. 70 และพระวิหารของพวกยิวถูกทำลาย